Na temelju članka 107. Zakona o odgoju i obrazovanju u osnovnoj i srednjoj školi (Narodne novine, broj 87/08, 86/09,92/10,105/10,90/11, 16/12, 86/12, 94/13,152/14,7/17,68/18,98/19.64/20,151/22,[155/23](https://www.zakon.hr/cms.htm?id=59863), [156/23](https://www.zakon.hr/cms.htm?id=59089)), ravnatelj Ekonomske škole „Braća Radić“, Đakovo raspisuje

**NATJEČAJ**

**za radno mjesto**

1. **NASTAVNIKA INFORMATIKE – INTERNETSKE TEHNOLOGIJE** – 1 izvršitelj, puno - neodređeno radno vrijeme,
2. **NASTAVNIKA BIOLOGIJE** – 1 izvršitelj, nepuno – određeno radno vrijeme/zamjena (do povratka radnika na rad), 10 sati neposredne nastave,
3. **NASTAVNIKA KEMIJE** – 1 izvršitelj, nepuno – određeno radno vrijeme/zamjena (do povratka radnika na rad), 5 sati neposredne nastave,
4. **NASTAVNIKA STRUČNO TEORIJSKIH SADRŽAJA/EKONOMSKA GRUPA PREDMETA** – 1 izvršitelj, puno – određeno radno vrijeme/zamjena(do povratka radnika na rad a najduže do 31.08.2025.),
5. **NASTAVNIKA FILOZOFIJE** – 1 izvršitelj, nepuno – neodređeno radno vrijeme, 2 sata neposredne nastave,
6. **NASTAVNIK MATEMATIKE** – 1 izvršitelj, puno – određeno radno vrijeme/zamjena (do povratka radnika na rad),
7. **NASTAVNIKA LIKOVNE UMJETNOSTI** – 1 izvršitelj, nepuno–određeno radno vrijeme/povećanje opsega posla, 10 sati neposredne nastave do 13.06.2025.

Uz opće uvjete za zasnivanje radnog odnosa, sukladno Zakonu o radu, kandidati moraju ispuniti i

**posebne uvjete:**

- poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada,

- odgovarajuća vrsta i razina obrazovanja iz članka 105. stavka 6. Zakona o odgoju i obrazovanju u osnovnoj i srednjoj školi (Narodne novine, broj 87/08, 86/09, 92/10,105/10, 90/11, 16/12, 86/12, 94/13, 152/14,7/17, 68/18. 98/19, 151/22, 156/23) u daljnjem tekstu: Zakon), Pravilnik o stručnoj spremi i pedagoško-.psihološkom obrazovanju nastavnika u srednjem školstvu.

**Rok za podnošenje prijava je** **8 dana** od dana objave natječaja na mrežnoj stranici i oglasnoj ploči Ekonomske škole „Braća Radić“, Đakovo te mrežnoj stranici i oglasnoj ploči Hrvatskog zavoda za zapošljavanje.

Prijavu je potrebno vlastoručno potpisati.

**Uz pisanu i vlastoručno potpisanu prijavu kandidati su obvezni priložiti:**

* životopis (vlastoručno potpisan)
* dokaz o državljanstvu
* dokaz o odgovarajućoj vrsti obrazovanja
* dokaz o pedagoškim kompetencijama
* dokaz o evidentiranom radnom stažu (preslika elektroničkog zapisa Hrvatskog zavoda za mirovinsko osiguranje ne starija od dana raspisivanja natječaja),
* dokaz nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi ( ne starije od 6 mjeseci od dana objave natječaja).

Isprave se prilažu u neovjerenoj preslici i ne vraćaju se kandidatu nakon završetka natječajnog postupka. Kandidat koji bude izabran dužan je dostaviti izvornike traženih isprava prije zaključivanja ugovora o radu.

Pisane prijave s potrebnom dokumentacijom o ispunjavanju uvjeta iz natječaja dostavljaju se poštom ili neposredno na adresu Ekonomske škola „Braća Radić“, Vijenac k. A. Stepinca 11, 31400 Đakovo **s naznakom: „Za natječaj“**

Nepravodobne i nepotpune prijave neće se razmatrati.

Natječaj je otvoren od **24.10.2024. do 2.11.2024. godine.**

Osoba koja ne podnese pravovremenu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Sukladno članku 13. stavku 3. Zakona o ravnopravnosti spolova (Narodne novine, broj 82/08. i 69/17.) na natječaj se mogu javiti osobe oba spola.

Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

**PREDNOSTI PRI ZAPOŠLJAVANJU:**

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17., 98/19. i 84/21.), uz prijavu na natječaj dužne su se pozvati na to pravo na način da prilože, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>, a dodatne informacije o dokazima koji su potrebni za ostvarivanje prava prednosti pri zapošljavanju, potražiti na slijedećoj poveznici:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje se pozivaju na pravo prednosti pri zapošljavanju sukladno članku 48. i 49. Zakona o civilnim stradalnicima rata (Narodne novine, broj 84/21.) uz prijavu na natječaj dužne su se pozvati na to pravo na način da prilože, osim dokaza o ispunjavanju traženih uvjeta i sve potrebne dokaze dostupne na poveznici:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Osobe koje se pozivaju na pravo prednosti pri zapošljavanju sukladno članku  48.f Zakona o zaštiti vojnih i civilnih invalida rata (Narodne novine, broj 33/92, 57/92,77/92, 27/93, 58/93, 2/94, 76/94, 108/95, 108/96, 82/01, 103/03, 148/13. i 98/19.) i članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18. i 32/20.) dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

**ZAŠTITA OSOBNIH PODATAKA:**

Sukladno odredbama Opće uredbe o zaštiti podataka (GDPR) prijavom na natječaj kandidat daje izričitu privolu Ekonomskoj školi „Braća Radić“, Đakovo, kao voditelju zbirke osobnih podataka, da može prikupljati, koristiti i dalje obrađivati dostavljene osobne podatke kandidata u svrhu provedbe natječajnog postupka.

**VREDNOVANJE KANDIDATA:**

Sukladno odredbama Pravilnika o načinu i postupku zapošljavanja u Ekonomskoj školi „Braća Radić“, Đakovo, poveznica: <http://ss-ekonomska-bracaradic-dj.skole.hr/dokumenti>, škola će provesti vrednovanje kandidata prijavljenih na natječaj odnosno **testiranje**, a termin i način testiranja i izvori za pripremanje biti će objavljeni na mrežnoj stranici Škole: <http://ss-ekonomska-bracaradic-dj.skole.hr/tajni_tvo/natje_aji>  najkasnije pet (5) dana prije testiranja.

O rezultatima natječaja kandidati će biti obaviješteni u roku 15 dana od dana sklapanja ugovora s izabranim kandidatom na web stranicama Škole: <http://ss-ekonomska-bracaradic-dj.skole.hr/tajni_tvo/natje_aji>

Škola nema obvezu povrata priložene natječajne dokumentacije.

Dokazi se prilažu u neovjerenoj preslici, a kandidat primljen na rad po natječaju dužan je Školi po pozivu dostaviti originalne dokumente ili njihove ovjerene preslike.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ekonomska škola „Braća Radić“

Đakovo, Vijenac k. A. Stepinca 11

KLASA: 112-01/24-01/509.

URBROJ: 2121-27-01-24-01.

Đakovo, 24. listopada 2024.

RAVNATELJ:

Željko Bionda, dipl. ing.